දැරණියගල නූරිය වතු අධිකාරිවරයා කපා කොටා මරා දැමීම පිළිබඳ නඩුවේ සැකකරුවන් දෙදෙනෙකු මේ මස 18 වැනිදා හඳුනා ගැනීමේ පෙරෙට්ටුවකට ඉදිරිපත් කරන ලෙස නියෝග කළ අවිස්සාවේල්ල ප්‍රධාන මහේස්ත‍්‍රාත් සහ අතිරේක දිසා විනිසුරු ඩී.එච්.ඒ. සෙනෙවිරත්න මහතා රහස් ප්‍රකාශ ලබාදීමට අවශ්‍ය බව පැවසූ සැකකරුවන් සිවුදෙනාට මේ මස 12 හා 13 දිනවල ඒ සඳහා අවස්ථාව ලබාදීමට තීරණය කරනු ලැබීය.මේ සිද්ධිය සම්බන්ධයෙන් රිමාන්ඞ් බාරයේ සිටි සැකකරුවන් 23 දෙනා ඊයේ (9) පෙරවරුවේ නිල මැදිරියේදී බන්ධනාගාර නිලධාරීන් විසින් මහේස්ත්‍රාත්වරයා හමුවට ඉදිරිපත් කරනු ලැබීය.මේ අපරාධය සිදුවී මාස දෙකකට පසු රහස් පොලිසිය විසින් අත්අඩංගුවට ගත් දිනේෂ් චතුරංග හෙවත් පැතුම් හා තරිදු ධනංජය හෙවත් ලොකු සුදු යන අය විසින් ආවරණය කර රැගෙන එනු ලැබීය.